“Waterdig”-slenter vang iPhone-gebruikersŉ Slenter wat die ronde doen dat iPhones waterdig kan word indien gebruikers hul fone se programmatuur opgradeer na iOS7, het veroorsaak dat talle iPhone-gebruikers hul selfone gebreek het. The Independent berig die slenter het op sosiale media begin versprei en iemand het naderhand selfs ŉ ‘advertensie’ gemaak. Volgens dié advertensie bevat iOS7 ŉ “slim skakel” wat outomaties sal verseker dat die foon se “delikate stroombaan” nie vernietig kan word indien water bespeur word nie. Die misleidende advertensie lyk baie soos Apple se amptelike bemarking. Van die gebruikers wat die advertensie geglo het, het hul fone opgradeer en in water gedompel om die funksie te toets, net om later uit te vind dat hulle hul duur toestel gebreek het. Lees meer hier.